section_heading: Sažetak
paragraph_text: Sophie i Josh Newman petnaestogodišnji su blizanci koji usred ljeta rade u San Franciscu (Sophie radi u Coffee Cupu, a Josh u knjižari na drugoj strani ulice). U knjižaru odjednom uđe tajnovit čovjek John Dee i zatraži Kodeks, tj. Knjigu Abrahama Židova. Josh svjedoči tomu kako se Nick Fleming, njegov šef, i Perry Fleming, Nickova supruga, služe magijom. Nakon toga otkrije da Nick nije običan knjižar, nego srednjovjekovni i legendarni alkemičar Nicholas Flamel te da njega i njegovu suprugu Perenelle na životu održava eliksir života (tajna iz Kodeksa). Dee se također posluži magijom te otme Perenelle, a Joshu otme Kodeks, no ostavlja za sobom dvije stranice: stranice za "Konačan poziv", koje su Deeju potrebne za prizivanje mračnih starijih, bićima kojima služi i koja ga nekoliko stotina godina čine besmrtnim. Flamelima je potreban Kodeks da bi pripravio eliksir života; u protivnom će ubrzano ostarjeti i umrijeti za mjesec dana. Također, ako se ne domognu Kodeksa, Dee će prizvati mračne starije, koji će uništiti svijet i vratiti ga u doba u kojem su ljudi bili samo robovi i hrana.